Referat for bestyrelsesmøde torsdag den 20. august 2015 kl. 17.00 hos Knud– Solbakken

Deltagere: Knud, Gitte, Carsten, Vivi, Christian, Arne

Afbud: Ole, Susanne

1. Konstituering af bestyrelsen

Gitte blev konstitueret som formand.

Da Ole og Susanne, som hidtil har været sekretær og webmaster ikke var tilstede, venter vi med konstituering af disse poster til næste bestyrelsesmøde.

2. Referat fra sidste møde/generalforsamlingen

Referatet fra generalforsamlingen blev gennemgået. Der var intet at bemærke.  
  
3. Økonomi – medlemssituation

Arne gjorde os opmærksomme på, at han er ansat for et år ad gangen. Heldigvis har han lyst til at tage teten på kassererposten endnu et år. Det er vi meget glade for ☺

Foreningens økonomi er god. Der er et underskud i indeværende år grundet byggeriet på Gimlegrunds pladsen.

Arne arbejder på en oversigt over bestyrelsesmedlemmer i foreningen som går tilbage til foreningens start. Vivi er den person, der har siddet længst i bestyrelsen.

Købmanden sælger godt af Hvidbjergbøgerne ☺

4. Gimlegrunden – Status

Byggesagsbehandling - Anmeldelse om færdigmelding er indsendt den 30. juli 2015 af Christian.

Aftale mellem Vejle Kommune og Grundejerforeningen for Hvidbjerg, Høll og Mørkholt vedrørende etablering drift/vedligehold og ansvar i forbindelse med aktivitetspladsen på Gimlegrunden. Christian mailer aftalen mellem Vejle Kommune og Grundejerforeningen til Gitte, som arkiverer den på Drop Box.

Udbetalingsanmodning til Vejle Kommune Straks pulje. Christian sørger for dette.

Donationer til aktivitetspladsen: Vejle Kommune kr. 10.000. Sydbank: kr. 1.500. Home: 2.000. Gitte og Christian har modtaget svar fra næsten alle fonde, som de har ansøgt. Da Susanne var fraværende ved vi ikke, om hun har fået svar fra de fonde, hvor hun har søgt.

Carsten vil undersøge mulighederne mht. opsætning af et skilt med navne på sponsorer og initiativtager til pladsen.

 Indvielse: Der var enighed om ikke at lave en officiel indvielse. Pladsen bliver i øvrigt flittigt brugt.

5. Hjemmesiden.

Der var flere kommentarer til hjemmesiden, men da Susanne var fraværende må input sendes til Susanne via mail.

6. Forslag fra Mørkholt Strandcamping

Der var enighed om at lade vandreturen næste forsommer starte fra Campingpladsen, som forespurgt fra Kristian Lymann Iversen, Campingchef, Mørkholt Strand Camping.

7. Borgermøde – Klimaplan den 28. september kl. 18.30 i Gårslev Sognegård.

Der var enighed om at alliere os med Peter Seehausen og Eigil Mikkelsen, såfremt Vejle Kommune ønsker, at vi deltager med en arbejdsgruppe mht. klimaplanen. De var begge involveret i arbejdet, da emnet var på banen sidst i Vejle Amts regi. Peter Seehausen har givet en forhåndstilkendegivelse om, at han gerne vil deltage i arbejdet med klimaplanen. Gitte kontakter Eigil Mikkelsen.

Gitte mailer til Vejle Kommune og spørger, om det er muligt at få lidt nærmere info… evt. et skilt om borgermødet, som kan ophænges ved købmanden. Spørger også om, hvem Vejle Kommune inviterer med til mødet.

8. Forslag til projekt, som vi kan arbejde med i det kommende år?

Gitte sender en mail til Peder Hummelmose og forespørger om muligheden for at lave et projekt på en del af pladsen foran Børnenes Vel.

9. Eventuelt

Beach volleysæt opsættes ved Børnenes Vel næste år.

Gitte opdaterer hvervebrochuren. Der var enighed om at uddele den til næste forår. Hvis der findes veje, hvor vi har mail adresser på samtlige beboere, kan vi udsende den på mail til disse.

Gitte laver nyhedsbrev vedr. borgermøde og naturvandring. Konstituering nævnes ikke i nyhedsbrevet før efter næste møde.

10. Næste møde

Tirsdag den 3. november 2015 kl. 17.00 hos Carsten Dyg, Åkæret 7, 10.3., Vejle